MT

ANNESS II

“ANNESS II

**STRUZZJONIJIET DWAR IR-RAPPORTAR DWAR FONDI PROPRJI U DWAR REKWIŻITI TA’ FONDI PROPRJI**

**PARTI II: STRUZZJONIJIET RELATATI MAL-FORMOLA**

(…)

7. C 33.00 - Skopertura għal Gvernijiet Estiżi (GOV)

7.1. Kummenti ġenerali

191. L-informazzjoni għall-fini tal-formola C 33.00 għandha tkopri l-iskoperturi kollha għal “Gvernijiet estiżi” kif imsemmi fil-punt (b) tal-paragrafu 42 tal-Anness V ta’ dan ir-Regolament ta’ Implimentazzjoni.

192. Meta l-iskoperturi għal “Gvernijiet estiżi” jkunu soġġetti għar-rekwiżiti ta’ fondi proprji f’konformità mal-Parti Tlieta, it-Titolu II tar-Regolament (UE) Nru 575/2013, l-iskoperturi għal “Gvernijiet estiżi” jiġu inklużi fi klassijiet differenti ta’ skoperturi f’konformità mal-Artikolu 112 u l-Artikolu 147 ta’ dan ir-Regolament, kif speċifikat mill-istruzzjonijiet għall-mili tal-formola C 07.00, C 08.01 u C 08.02.

193. It-Tabella 2 (Approċċ Standardizzat) u t-Tabella 3 (Approċċ IRB), inklużi fil-Parti 3 tal-Anness V ta’ dan ir-Regolament ta’ Implimentazzjoni, għandhom jiġu osservati għall-klassifikazzjoni tal-klassijiet tal-iskoperturi użati sabiex jiġu kkalkolati r-rekwiżiti ta’ kapital skont ir-Regolament (UE) Nu 575/2013 għas-settur tal-kontroparti “Gvernijiet estiżi”.

194. Informazzjoni għandha tiġi rrapportata għall-aggregati tal-iskoperturi totali (jiġifieri s-somma ta’ kull pajjiż li fih il-bank ikollu skoperturi sovrani) u għal kull pajjiż fuq il-bażi tar-residenza tal-kontroparti fuq il-bażi tar-residenza tal-kontroparti immedjata.

195. L-allokazzjoni tal-iskoperturi għal klassijiet tal-iskoperturi jew il-ġurisdizzjonijiet għandha ssir mingħajr ma jitqiesu l-effetti ta’ mitigazzjoni u b’mod partikolari mingħajr ma jitqiesu l-effett ta’ sostituzzjoni. Madankollu l-kalkolu tal-valuri tal-iskoperturi u l-ammonti ta’ skoperturi ponderati għal kull klassi ta’ skopertura u għal kull ġurisdizzjoni għandu jinkludi l-inċidenza ta’ tekniki tal-mitigazzjoni tar-riskju, inklużi effetti ta’ sostituzzjoni.

196. Ir-rapportar tal-informazzjoni dwar l-iskoperturi għal “Gvernijiet ġenerali” b’ġurisdizzjoni tar-residenza tal-kontroparti immedjata minbarra l-ġurisdizzjoni domestika tal-istituzzjoni tar-rapportar huwa soġġett għal-limiti stabbiliti fl-Artikolu 6(3) ta’ dan ir-Regolament ta’ Implimentazzjoni.

7.2. Kamp ta’ applikazzjoni tal-formola dwar l-iskoperturi għal “Gvernijiet estiżi”

197. Il-kamp ta’ applikazzjoni tal-formola GOV ikopri skoperturi li jidhru jew ma jidhrux fil-karta bilanċjali u skoperturi minn derivattivi diretti għal “Gvernijiet estiżi” fil-portafoll bankarju u tan-negozjar. Barra minn hekk entrata ta’ memorandum dwar skoperturi indiretti fil-forma ta’ derivattivi ta’ kreditu mibjugħa fuq skoperturi tal-gvern ġenerali huma mitluba wkoll.

198. Skopertura tkun skopertura diretta meta l-kontroparti immedjata tkun entità li hija “Gvern estiż” kif imsemmi fil-punt (b) tal-paragrafu 42 tal-Anness V ta’ dan ir-Regolament ta’ Implimentazzjoni.

199. Il-formola hija maqsuma f’żewġ taqsimiet. L-ewwel waħda hija bbażata fuq diżaggregazzjoni tal-iskoperturi skont ir-riskju, l-approċċ regolatorju u klassijiet ta’ skopertura filwaqt li t-tieni hija bbażata fuq diżaggregazzjoni skont il-maturità residwa.

7.3. Istruzzjonijiet li jikkonċernaw pożizzjonijiet speċifiċi

|  |  |
| --- | --- |
| Kolonni | Struzzjonijiet |
| 0010–0260 | **SKOPERTURI DIRETTI** |
| 0010–0140 | **SKOPERTURI FIL-KARTA BILANĊJALI** |
| 0010 | **Ammont gross totali riportat ta’ assi finanzjarji mhux derivattivi**  Aggregat ta’ ammont riportat gross, kif determinat f’konformità mal-paragrafu 34 tal-Parti 1 tal-Anness V ta’ dan ir-Regolament ta’ Implimentazzjoni, ta’ assi finanzjarji nonderivattivi għal Gvernijiet estiżi, għall-portafolli kontabilistiċi kollha skont l-IFRS jew il-GAAP nazzjonali bbażati fuq id-Direttiva tal-Kunsill 86/635/KEE ddefiniti fil-paragrafi minn 15 sa 22 tal-Parti 1 tal-Anness V ta’ dan ir-Regolament ta’ Implimentazzjoni u elenkati fil-kolonni minn 0030 sa 0120  Aġġustamenti tal-valwazzjoni prudenti ma għandhiex tnaqqas l-ammont gross riportat ta’ skoperturi tan-negozjar u mhux tan-negozjar imkejlin b’valur ġust. |
| 0020 | **Ammont totali riportat ta’ assi finanzjarji mhux derivattivi (netti ta’ pożizzjonijiet qosra)**  Aggregat tal-ammont riportat, kif imsemmi fil-paragrafu 27 tal-Parti 1 tal-Anness V ta’ dan ir-Regolament ta’ Implimentazzjoni, ta’ assi finanzjarji nonderivattivi għal Gvernijiet estiżi, għall-portafolli kontabilistiċi kollha skont l-IFRS jew il-GAAP nazzjonali bbażati fuq id-Direttiva tal-Kunsill 86/635/KEE definiti fil-paragrafi minn 15 sa 22 tal-Parti 1 tal-Anness V ta’ dan ir-Regolament ta’ Implimentazzjoni, u elenkati fil-kolonni minn 0030 sa 0120, netti ta’ pożizzjonijiet qosra.  Fejn l-istituzzjoni jkollha pożizzjoni qasira, għall-istess maturità residwa u għall-istess maturità residwa u għall-istess kontroparti immedjata li hija denominata fl-istess munita, l-ammont riportat tal-pożizzjoni qasira għandu jiġi nnettjat kontra l-ammont riportat tal-pożizzjoni diretta. Dak l-ammont nett għandu jitqies bħala żero meta ma jkunx ammont negattiv. Meta istituzzjoni jkollha pożizzjoni qasira mingħajr pożizzjoni diretta korrispondenti, l-ammont tal-pożizzjoni qasira għandu jitqies żero għall-finijiet ta’ din il-kolonna. |
| 0030–0120 | **ASSI FINANZJARJI NONDERIVATTIVI SKONT IL-PORTAFOLLI KONTABBILISTIĊI**  Ammont riportat aggregat ta’ assi finanzjarji nonderivattivi, kif definiti fir-ringiela fuq din it-tabella, għal Gvernijiet ġenerali, diżaggregat skont il-portafoll kontabilistiku taħt il-qafas tal-kontabbiltà. |
| 0030 | **Assi finanzjarji miżmuma għan-negozju**  L-IFRS 7.8(a)(ii); l-IFRS 9 Appendiċi A |
| 0040 | **Assi finanzjarji tan-negozjar**  L-Artikoli 32 u 33 tad-Direttiva tal-Kunsill 86/635/KEE; Il-paragrafu 16 tal-Parti 1 tal-Anness V għal dan ir-Regolament ta’ Implimentazzjoni; l-Artikolu 8(1), il-punt (a) tad-Direttiva 2013/34/UE  Għandhom ikunu rrapportati mill-istituzzjonijiet skont il-Prinċipji tal-Kontabbiltà Ġeneralment Aċċettati (GAAP) biss. |
| 0050 | **Assi finanzjarji mhux tan-negozjar b’mod obbligatorju fil-valur ġust permezz tal-profitt jew telf**  L-IFRS 7.8(a)(ii); l-IFRS 9.4.1.4 |
| 0060 | **Assi finanzjarji speċifikati fil-valur ġust permezz ta’ profitt jew telf**  L-IFRS 7.8(a)(i); l-IFRS 9.4.1.5 u l-Artikolu 8(1), il-punt (a) u l-Artikolu 8(6) tad-Direttiva 2013/34/UE |
| 0070 | **Assi finanzjarji mhux għan-negozjar u mhux derivattivi mkejlin bil-valur ġust permezz ta’ profitt jew telf**  L-Artikolu 36(2) tad-Direttiva tal-Kunsill 86/635/KEE; l-Artikolu 8(1), il-punt (a) tad-Direttiva 2013/34/UE  Għandhom ikunu rrapportati mill-istituzzjonijiet skont il-Prinċipji tal-Kontabbiltà Ġeneralment Aċċettati (GAAP) biss. |
| 0080 | **Assi finanzjarji bil-valur ġust permezz ta’ introjtu komprensiv ieħor**  L-IFRS 7.8(d); l-IFRS 9.4.1.2A |
| 0090 | **Assi finanzjarji mhux għan-negozjar u mhux derivattivi mkejlin bil-valur ġust għall-ekwità**  L-Artikolu 8(1), il-punt (a) u l-Artikolu 8(8) tad-Direttiva 2013/34/UE  Għandhom ikunu rrapportati mill-istituzzjonijiet skont il-Prinċipji tal-Kontabbiltà Ġeneralment Aċċettati (GAAP) biss. |
| 0100 | **Assi finanzjarji fuq il-bażi tal-kost amortizzat**  L-IFRS 7.8(f); L-IFRS 9.4.1.2; Il-paragrafu 15 tal-Parti 1 tal-Anness V għal dan ir-Regolament ta’ Implimentazzjoni |
| 0110 | **Assi finanzjarji mhux għan-negozjar u mhux derivattivi mkejlin b’metodu bbażat fuq il-kost**  L-Artikolu 35 tad-Direttiva tal-Kunsill 86/635/KEE; l-Artikolu 6(1), il-punt (i) u l-Artikolu 8(2) tad-Direttiva 2013/34/UE; l-Anness V, il-parti 1, il-paragrafu 16 ta’ dan ir-Regolament ta’ Implimentazzjoni  Għandhom ikunu rrapportati mill-istituzzjonijiet skont il-Prinċipji tal-Kontabbiltà Ġeneralment Aċċettati (GAAP) biss. |
| 0120 | **Assi finanzjarji mhux għan-negozjar u mhux derivattivi oħrajn**  L-Artikolu 37 tad-Direttiva tal-Kunsill 86/635/KEE; l-Artikolu 12(7) tad-Direttiva 2013/34/UE; l-Anness V, il-parti 1, il-paragrafu 16 ta’ dan ir-Regolament ta’ Implimentazzjoni  Għandhom ikunu rrapportati mill-istituzzjonijiet skont il-Prinċipji tal-Kontabbiltà Ġeneralment Aċċettati (GAAP) biss. |
| 0130 | **Pożizzjonijiet qosra**  Ammont riportat ta’ pożizzjonijiet qosra, kif definit fl-IFRS 9. BA.7(b) meta l-kontroparti diretta tkun Gvern ġenerali kif definit fil-paragrafi minn 155 sa 160 ta’ dan l-Anness.  Pożizzjonijiet qosra jinħolqu fejn l-istituzzjoni tbigħ titoli akkwistati f’selfa ta’ riakkwist invers, jew mislufa arranġamenti ta’ għoti ta’ self ta’ titoli.  L-ammont riportat huwa l-valur ġust tal-pożizzjonijiet bin-nieqes.  Pożizzjonijiet qosra għandhom ikunu rrapportati minn taqsima ta’ maturità residwa, kif elenkati fir-ringieli minn 0170 sa 0230, u mill-kontroparti immedjata.  Il-pożizzjonijiet qosra rrapportati f’din il-kolonna jistgħu jiġu nnettjati kontra pożizzjonijiet bl-istess maturità residwa u kontroparti immedjata u denominati fl-istess munita li huma rrapportati fil-kolonni minn 0030 sa 0120 sabiex tinkiseb il-pożizzjoni netta li hija rrapportata fil-kolonna 0020. |
| 0140 | **li minnhom: Pożizzjonijiet qosra minn self ta’ retroakkwist klassifikat bħala miżmumin għan-negozju jew assi finanzjarji tan-negozjar**  Ammont riportat ta’ pożizzjonijiet qosra, kif definit f’IFRS 9. BA.7(b), li jfeġġu meta l-istituzzjoni tbiegħ it-titoli akkwistati f’selfiet ta’ retroakkwist, meta l-kontroparti diretta ta’ dawk it-titoli hija Gvern ġenerali u li huma inklużi fil-portafolli kontabilistiċi fl-assi finanzjarji għan-negozju (il-kolonni 0030 jew 0040).  Pożizzjonijiet qosra li jirriżultaw meta t-titoli mibjugħa kienu missellfa f’arranġament ta’ għoti ta’ self ta’ titoli ma għandhomx ikunu inklużi f’din il-kolonna. |
| 0150 | **Indeboliment akkumulat**  L-indeboliment akkumulat aggregat relatat mal-assi finanzjarji nonderivattivi rapportati fil-kolonni minn 0080 sa 0120 (il-paragrafi 70 u 71 tal-Parti 2 tal-Anness V ta’ dan ir-Regolament ta’ Implimentazzjoni) |
| 0160 | **Indeboliment akkumulat - li minnu: minn assi finanzjarji fil-valur ġust permezz ta’ introjtu ieħor komprensiv jew minn assi finanzjarji nonderivattivi mhux għan-negozjar imkejlin fil-valur ġust għall-ekwità**  Aggregat ta’ indeboliment akkumulat relatat ma’ assi finanzjarji mhux derivattivi rrapportati fil-kolonni 0080 u 0090. |
| 0170 | **Bidliet negattivi akkumulati fil-valur ġust minħabba riskju ta’ kreditu**  Aggregat ta’ bidliet negattivi akkumulati f’valur ġust minħabba riskju ta’ kreditu relatat ma’ pożizzjonijiet informati fil-kolonni, 0050, 0060, 0070, 0080 u 0090 (il-paragrafu 69 tal-Parti 2 tal-Anness V għal dan ir-Regolament ta’ Implimentazzjoni) |
| 0180 | **Bidliet negattivi akkumulati fil-valur ġust minħabba riskju ta’ kreditu - li minnhom: minn assi finanzjarji mhux għan-negozjar b’mod obbligatorju fil-valur ġust permezz ta’ profitt jew telf, assi finanzjarji deżinjati fil-valur ġust permezz ta’ profitt jew telf jew minn assi finanzjarji mhux tan-negozjar imkejlin fil-valur ġust permezz ta’ profitt jew telf**  Aggregat ta’ bidliet negattivi akkumulati f’valur ġust minħabba riskju ta’ kreditu relatat ma’ pożizzjonijiet informati fil-kolonni, 0050, 0060 u 0070. |
| 0190 | **Bidliet negattivi akkumulati fil-valur ġust minħabba riskju ta’ kreditu - li minnhom: minn assi finanzjarji fil-valur ġust permezz ta’ introjtu ieħor komprensiv jew minn assi finanzjarji nonderivattivi mhux għan-negozjar imkejlin fil-valur ġust għall-ekwità**  Aggregat ta’ bidliet negattivi akkumulati f’valur ġust minħabba riskju ta’ kreditu relatat ma’ pożizzjonijiet informati fil-kolonni 0080 u 0090. |
| 0200–0230 | **DERIVATI**  Pożizzjonijiet diretti derivattivi għandhom ikunu rrapportati fil-kolonni minn 0200 sa 0230.  Għar-rapportar ta’ derivattivi soġġetti kemm għal ħlasijiet ta’ riskju ta’ kreditu tal-kontroparti kif ukoll għal ħlasijiet ta’ riskju fuq is-suq kapitali, ara l-istruzzjonijiet għad-diżaggregazzjoni tar-ringiela. |
| 0200–0210 | **Derivattivi b’valur ġust pożittiv**  L-istrumenti derivattivi kollha b’kontroparti ta’ Gvern estiż b’valur ġust pożittiv għall-istituzzjoni fid-data ta’ rapportar, irrispettivament minn jekk dawk l-istrumenti jintużawx f’relazzjoni ta’ ħħeġġjar kwalifikanti, jinżammu għan-negozjar jew jiġu inklużi fil-portafoll tan-negozjar skont l-IFRS u l-GAAP Nazzjonali fuq il-bażi tad-Direttiva tal-Kunsill 86/635/KEE.  Derivattivi użati f’ħeġġjar ekonomiku għandhom jiġu rapportati hawn meta jiġu inklużi fil-portafoll tan-negozjar jew jinżammu f’portafolli tal-kontabilità tan-negozju (il-paragrafi 120, 124, 125 u minn 137 sa 140 tal-Parti 2 tal-Anness V ta’ dan ir-Regolament ta’ Implimentazzjoni). |
| 0200 | **Derivattivi b’valur ġust pożittiv: Ammont riportat**  Ammont riportat tad-derivattivi meqjusa bħala assi finanzjarji fid-data ta’ referenza ta’ rapportar.  Skont GAAP fuq il-bażi tad-Direttiva tal-Kunsill 86/635/KEE, derivattivi li għandhom jiġu rapportati f’dawn il-kolonni jinkludu l-istrumenti derivattivi mkejla skont il-kost jew skont liema huwa l-inqas bejn il-kost u l-valur tas-suq inklużi fil-portafoll tan-negozjar jew deżinjati bħala strumenti għall-iħħeġġjar. |
| 0210 | **Derivattivi b’valur ġust pożittiv: Ammont nozzjonali**  Skont l-IFRS u l-GAAP nazzjonali fuq il-bażi tad-Direttiva tal-Kunsill 86/635/KEE, l-ammont nozzjonali, kif definit fil-paragrafi minn 133 sa 135 tal-Parti 2 tal-Anness V ta’ dan ir-Regolament ta’ Implimentazzjoni, tal-kuntratti derivattivi kollha konklużi u li għadhom mhumiex saldati fid-data ta’ referenza ta’ rapportar, meta l-kontroparti tkun Gvern estiż kif definit fil-paragrafi minn 191 sa 196 ta’ dan l-Anness u l-valur ġust tad-derivattiv, huwa pożittiv għall-istituzzjoni fid-data ta’ referenza. |
| 0220–0230 | **Derivattivi b’valur ġust negattiv**  L-istrumenti derivattivi kollha b’kontroparti ta’ Gvern estiż b’valur ġust negattiv għall-istituzzjoni fid-data ta’ referenza ta’ rapportar, irrispettivament minn jekk l-istrumenti humiex użati f’relazzjoni ta’ ħħeġġjar kwalifikanti, jew jinżammu għan-negozjar jew jiġu inklużi fil-portafoll tan-negozjar skont l-IFRS u l-GAAP nazzjonali fuq il-bażi tad-Direttiva tal-Kunsill 86/635/KEE.  Derivattivi użati f’ħeġġjar ekonomiku għandhom jiġu rapportati hawn meta jiġu inklużi fil-portafoll tan-negozjar jew jinżammu f’portafolli tal-kontabilità tan-negozju (il-paragrafi 120, 124, 125 u minn 137 sa 140 tal-Parti 2 tal-Anness V ta’ dan ir-Regolament ta’ Implimentazzjoni). |
| 0220 | **Derivattivi b’valur ġust negattiv: Ammont riportat**  Ammont riportat tad-derivattivi meqjusa bħala obbligazzjonijiet finanzjarji fid-data ta’ referenza ta’ rapportar.  Skont GAAP fuq il-bażi tad-Direttiva tal-Kunsill 86/635/KEE, derivattivi li għandhom jiġu rapportati f’dawn il-kolonni jinkludu l-istrumenti derivattivi mkejla skont il-kost jew skont liema huwa l-inqas bejn il-kost u l-valur tas-suq inklużi fil-portafoll tan-negozjar jew deżinjati bħala strumenti għall-iħħeġġjar. |
| 0230 | **Derivattivi b’valur ġust negattiv: Ammont nozzjonali**  Skont l-IFRS u l-GAAP nazzjonali fuq il-bażi tad-Direttiva tal-Kunsill 86/635/KEE, l-ammont nozzjonali, kif definit fil-paragrafi minn 133 sa 135 tal-Parti 2 tal-Anness V ta’ dan ir-Regolament ta’ Implimentazzjoni, tal-kuntratti derivattivi kollha konklużi u li għadhom mhumiex saldati fid-data ta’ referenza, meta l-kontroparti tkun Gvern estiż kif definit fil-paragrafi minn 191 sa 196 ta’ dan l-Anness u l-valur ġust tad-derivattiv, huwa negattiv għall-istituzzjoni fid-data ta’ referenza. |
| 0240–0260 | **SKOPERTURI LI MA JIDHRUX FIL-KARTA BILANĊJALI** |
| 0240 | **Ammont nominali**  Meta l-kontroparti diretta tal-entrata li ma tidhirx fil-karta bilanċjali tkun Gvern estiż kif definit fil-paragrafi minn 155 sa 160 ta’ dan l-Anness, ammont nominali tal-impenji u l-garanziji finanzjarji li mhumiex meqjusa bħala derivattiv f’konformità mal-IFRS jew skont GAAP nazzjonali fuq il-bażi tad-Direttiva tal-Kunsill 86/635/KEE (il-paragrafi 102-119 tal-Parti 2 tal-Anness V ta’ dan ir-Regolament ta’ Implimentazzjoni).  F’konformità mal-paragrafi 43 u 44 tal-Parti 2 tal-Anness V ta’ dan ir-Regolament ta’ Implimentazzjoni, il-Gvern estiż huwa l-kontroparti diretta: (a) f’garanzija finanzjarja mogħtija, meta jkun il-kontroparti diretta tal-istrument ta’ dejn garantit, u (b) f’impenn ta’ self u impenji oħra mogħtija, meta jkun il-kontroparti li r-riskju ta’ kreditu tiegħu jkun preżunt mill-istituzzjoni tar-rapportar. |
| 0250 | **Provvedimenti**  L-Artikolu 4, “Obbligazzjonijiet”, il-punt (6)(c) u “Entrati li ma jidhrux fil-karta bilanċjali”, l-Artikoli 27(11), 28(8) u l-Artikolu 33 tad-Direttiva tal-Kunsill 86/635/KEE; l-IFRS 9.4.2.1(c)(ii),(d)(ii), 9.5.5.20; l-IAS 37, l-IFRS 4, il-parti 2.11 tal-Anness V ta’ dan ir-Regolament ta’ Implimentazzjoni.  Provvedimenti fuq l-iskoperturi kollha li ma jidhrux fil-karta bilanċjali irrispettivament minn kif dawn jitkejlu, ħlief għal dawk li huma mkejla fil-valur ġust permezz ta’ profitt jew telf f’konformità mal-IFRS 9.  Skont l-IFRS, l-indeboliment ta’ impenn ta’ self mogħti għandu jiġi rapportat fil-kolonna 150 fejn l-istituzzjoni ma tkunx tista’ tidentifika b’mod separat telf mistenni mill-kreditu relatat mal-ammont prelevat u mhux tal-istrument ta’ dejn. F’każ li t-telf ta’ kreditu kkombinat mistenni għal dak l-istrument finanzjarju jaqbeż l-ammont riportat gross ta’ self tal-komponent ta’ self tal-istrument, il-bilanċ li jifdal tat-telf ta’ kreditu mistenni għandu jiġi rapportat bħala provvediment fil-kolonna 0250. |
| 0260 | **Bidliet negattivi akkumulati fil-valur ġust minħabba riskju ta’ kreditu**  Għal entrati barra l-karta bilanċjali mkejla f’valur ġust permezz ta’ profitt jew telf skont l-IFRS 9, bidliet negattivi akkumulati bil-valur ġust minħabba riskju ta’ kreditu (il-paragrafu 110 tal-Parti 2 tal-Anness V għal dan ir-Regolament ta’ Implimentazzjoni) |
| 0270–280 | **Entrata ta’ memorandum: derivattivi tal-kreditu mibjugħin fuq skoperturi tal-gvern ġenerali**  Derivattivi ta’ kreditu li ma jissodisfawx id-definizzjoni ta’ garanziji finanzjarji fl-Anness V, il-parti 2, il-paragrafu 58 li l-istituzzjoni ta’ rapportar tkun issottoskriviet ma’ kontropartijiet li mhumiex Gvern estiż u li l-iskopertura ta’ referenza tkun Gvern estiż għandhom jiġu rapportati.  Dawn il-kolonni ma għandhomx ikunu rapportati għal skoperturi mqassmin skont ir-riskju, l-approċċ regolatorju u l-klassifika ta’ skopertura (ir-ringieli minn 0020 sa 0160). |
| 0270 | **Derivattivi b’valur ġust pożittiv - Ammont riportat**  Ammont riportat aggregat tad-derivattivi tal-kreditu mibjugħin fuq skoperturi ta’ gvern ġenerali rrapportati li għandhom valur ġust pożittiv għall-istituzzjoni fid-data ta’ referenza ta’ rapportar, mingħajr ma jitqiesu aġġustament ta’ valwazzjoni prudenti.  Għal derivattivi skont l-IFRS, l-ammont li għandu jiġi rrapportat f’din il-kolonna huwa l-ammont riportat mid-derivattivi li huma assi finanzjarji fid-data tar-rapportar.  Għal derivattivi skont il-GAAP fuq il-bażi tad-Direttiva tal-Kunsill 86/635/KEE, l-ammont li għandu jiġi rapportat f’din il-kolonna għandu jkun il-valur ġust ta’ derivattivi b’valur ġust pożittiv fid-data ta’ referenza ta’ rapportar, irrispettivament minn kif ġew kontabilizzati. |
| 0280 | **Derivattivi b’valur ġust negattiv - Ammont riportat**  Ammont riportat aggregat tad-derivattivi tal-kreditu mibjugħin fuq skoperturi ta’ gvern ġenerali rrapportati li għandhom valur ġust negattiv għall-istituzzjoni fid-data ta’ referenza ta’ rapportar, mingħajr ma jitqiesu aġġustament ta’ valwazzjoni prudenti.  Għal derivattivi skont l-IFRS, l-ammont li għandu jiġi rrapportat f’din il-kolonna huwa l-ammont riportat mid-derivattivi li huma obbligazzjonijiet finanzjarji fid-data tar-rapportar.  Għal derivattivi skont il-GAAP fuq il-bażi tad-Direttiva tal-Kunsill 86/635/KEE, l-ammont li għandu jiġi rapportat f’din il-kolonna huwa l-valur ġust ta’ derivattivi b’valur ġust negattiv fid-data ta’ referenza ta’ rapportar, irrispettivament minn kif ġew kontabilizzati. |
| 0290 | **Valur tal-iskopertura**  Valur tal-iskopertura għall-iskoperturi soġġetti għall-qafas ta’ riskju ta’ kreditu.  Għal skoperturi skont l-Approċċ Standardizzat (SA): Ara l-Artikolu 111 tar-Regolament (UE) Nru 575/2013. Għal skoperturi skont l-Approċċ IRB: ara l-Artikolu 166 u t-tieni sentenza tal-Artikolu 230(1)tar-Regolament (UE) Nru 575/2013.  Għar-rapportar ta’ derivattivi soġġetti kemm għal ħlasijiet ta’ riskju ta’ kreditu tal-kontroparti kif ukoll għal ħlasijiet ta’ riskju fuq is-suq kapitali, ara l-istruzzjonijiet għad-diżaggregazzjoni tar-ringiela.  L-iskoperturi rapportati fil-kolonni 0270 u 0280 ma għandhomx jitqiesu għall-finijiet ta’ din il-kolonna, billi l-valur f’din il-kolonna huwa bbażat biss fuq skoperturi diretti. |
| 0300 | **Ammont tal-iskopertura ponderat għar-riskju**  Ammont tal-iskopertura ponderat għar-riskju għall-iskoperturi soġġetti għall-qafas ta’ riskju ta’ kreditu.  Għal skoperturi skont l-Approċċ Standardizzat (SA): ara l-Artikolu 113, il-paragrafi minn 1 sa 5 tar-Regolament (UE) Nru 575/2013. Għal skoperturi skont l-Approċċ IRB: ara l-Artikolu 153, il-paragrafi 1 u 3 tar-Regolament (UE) Nru 575/2013.  Għar-rapportar ta’ skoperturi diretti fil-kamp ta’ applikazzjoni tal-Artikolu 271 tar-Regolament (UE) Nru 575/2013 soġġett għar-rekwiżiti ta’ fondi proprji kemm għar-riskju ta’ kreditu tal-kontroparti kif ukoll għar-riskju tas-suq, ara l-istruzzjonijiet għat-diżaggregazzjoni għal kull ringiela.  L-iskoperturi rapportati fil-kolonni 0270 u 0280 ma għandhomx jitqiesu għall-finijiet ta’ din il-kolonna, billi l-valur f’din il-kolonna huwa bbażat biss fuq skoperturi diretti. |

|  |  |
| --- | --- |
| Ringieli | Struzzjonijiet |
| **DIŻAGREGAZZJONI TA’ SKOPERTURI SKONT L-APPROĊĊ REGOLATORJU** | |
| 0010 | **Skoperturi totali**  Aggregat ta’ skoperturi għall-Gvernijiet estiżi, kif definiti fil-paragrafi minn 191 sa 196 ta’ dan l-Anness. |
| 0020–0155 | **Skoperturi skont il-qafas tar-riskju ta’ kreditu**  Aggregat ta’ skoperturi għal Gvernijiet estiżi li għandhom jiġu ponderati għar-riskju f’konformità mal-Parti Tlieta, it-Titolu II tar-Regolament (UE) Nru 575/2013. Skoperturi skont il-qafas tar-riskju ta’ kreditu jinkludu skoperturi kemm mill-portafoll mhux tan-negozjar kif ukoll mill-portafoll tan-negozjar soġġett għal allokazzjoni ta’ kapital għal riskju ta’ kreditu tal-kontroparti.  Skoperturi diretti fil-kamp ta’ applikazzjoni tal-Artikolu 271 tar-Regolament (UE) Nru 575/2013 soġġetti għar-rekwiżiti ta’ fondi proprji kemm għar-riskju ta’ kreditu tal-kontroparti kif ukoll għar-riskju tas-suq għandhom jiġu rapportati kemm f’ringieli tar-riskju ta’ kreditu (minn 0020 sa 0155) kif ukoll fir-ringiela tar-riskju tas-suq (ir-ringiela 0160): l-iskoperturi minħabba r-riskju ta’ kreditu tal-kontroparti għandhom ikunu rapportati fir-ringieli tar-riskju ta’ kreditu, filwaqt li skoperturi minħabba r-riskju tas-suq għandhom ikunu rrapportati fir-ringiela tar-riskju tas-suq. |
| 0030 | **Approċċ Standardizzat**  Skoperturi għal Gvernijiet estiżi li għandhom ikunu ponderati għar-riskju f’konformità mal-Parti Tlieta, it-Titolu II, il-Kapitolu 2 tar-Regolament (UE) Nru 575/2013, inklużi skoperturi mill-portafoll mhux tan-negozjar li għalihom il-ponderazzjoni tar-riskju f’konformità ma’ dak il-Kapitolu tindirizza riskju ta’ kreditu tal-kontroparti. |
| 0040 | **Gvernijiet ċentrali**  Skoperturi għal Gvernijiet ġenerali li huma gvernijiet ċentrali. Dawn l-iskoperturi huma allokati lill-klassi tal-iskoperturi “Gvernijiet ċentrali jew banek ċentrali” f’konformità mal-Artikoli 112 u 114 tar-Regolament (UE) Nru 575/2013, kif speċifikat bl-istruzzjonijiet għall-formola C 07.00, bl-eċċezzjoni tal-ispeċifikazzjonijiet fir-rigward tar-ridistribuzzjoni ta’ skoperturi għal Gvernijiet estiżi għal klassijiet tal-iskoperturi oħrajn minħabba l-applikazzjoni ta’ tekniki ta’ mitigazzjoni tar-riskju ta’ kreditu b’effetti ta’ sostituzzjoni fuq l-iskopertura, li ma għandhomx japplikaw. |
| 0050 | **Gvernijiet reġjonali jew awtoritajiet lokali**  Skoperturi għal Gvernijiet ġenerali li huma gvernijiet reġjonali jew awtoritajiet lokali. Dawn l-iskoperturi huma allokati lill-klassi tal-iskoperturi “Gvernijiet reġjonali jew awtoritajiet lokali” f’konformità mal-Artikoli 112 u 115 tar-Regolament (UE) Nru 575/2013, kif speċifikat bl-istruzzjonijiet għall-formola C 07.00, bl-eċċezzjoni tal-ispeċifikazzjonijiet fir-rigward tar-ridistribuzzjoni ta’ skoperturi għal Gvernijiet estiżi għal klassijiet tal-iskoperturi oħrajn minħabba l-applikazzjoni ta’ tekniki ta’ mitigazzjoni tar-riskju ta’ kreditu b’effetti ta’ sostituzzjoni fuq l-iskopertura, li ma għandhomx japplikaw. |
| 0060 | **Entitajiet tas-settur pubbliku**  Skoperturi għal Gvernijiet ġenerali li huma entitajiet tas-settur pubbliku. Dawn l-iskoperturi huma allokati lill-klassi tal-iskoperturi “Entitajiet tas-settur pubbliku” f’konformità mal-Artikoli 112 u 116 tar-Regolament (UE) Nru 575/2013, kif speċifikat bl-istruzzjonijiet għall-formola C 07.00, bl-eċċezzjoni tal-ispeċifikazzjonijiet fir-rigward tar-ridistribuzzjoni ta’ skoperturi għal Gvernijiet estiżi għal klassijiet tal-iskoperturi oħrajn minħabba l-applikazzjoni ta’ tekniki ta’ mitigazzjoni tar-riskju ta’ kreditu b’effetti ta’ sostituzzjoni fuq l-iskopertura, li ma għandhomx japplikaw. |
| 0070 | **Organizzazzjonijiet Internazzjonali**  Skoperturi għal Amministrazzjonijiet pubbliċi li huma organizzazzjonijiet internazzjonali. Dawn l-iskoperturi huma allokati lill-klassijiet tal-iskoperturi “Organizzazzjoni internazzjonali” f’konformità mal-Artikoli 112 u 118 tar-Regolament (UE) Nru 575/2013, kif speċifikat bl-istruzzjonijiet għall-formola C 07.00, bl-eċċezzjoni tal-ispeċifikazzjonijiet fir-rigward tar-ridistribuzzjoni ta’ skoperturi għal Gvernijiet estiżi għal klassijiet tal-iskoperturi oħrajn minħabba l-applikazzjoni ta’ tekniki ta’ mitigazzjoni tar-riskju ta’ kreditu b’effetti ta’ sostituzzjoni fuq l-iskopertura, li ma għandhomx japplikaw. |
| 0075 | **Skoperturi oħra tal-gvern ġenerali soġġetti għall-Approċċ Standardizzat**  Skoperturi għal Gvernijiet estiżi għajr għal dawk inklużi fir-ringieli minn 0040 sa 0070 ta’ hawn fuq, li huma allokati lil klassijiet ta’ skoperturi SA f’konformità mal-Artikolu 112 tar-Regolament (UE) Nru 575/2013 għall-finijiet tal-kalkolu tar-rekwiżiti ta’ fondi proprji. |
| 0080 | **Approċċ IRB**  Skoperturi għal Gvernijiet estiżi li għandhom ikunu ponderati għar-riskju f’konformità mal-Parti Tlieta, it-Titolu II, il-Kapitolu 3 tar-Regolament (UE) Nru 575/2013, inklużi skoperturi mill-portafoll mhux tan-negozjar li għalihom il-ponderazzjoni tar-riskju f’konformità ma’ dak il-Kapitolu tindirizza riskju ta’ kreditu tal-kontroparti. |
| 0090 | **Gvernijiet ċentrali**  Skoperturi għal Gvernijiet estiżi li huma gvernijiet ċentrali u li huma allokati lill-klassi tal-iskoperturi “Gvernijiet ċentrali u banek ċentrali” f’konformità mal-Artikolu 147(3), il-punt (a) tar-Regolament (UE) Nru 575/2013, kif speċifikat fl-istruzzjonijiet għall-formola C 08.01 u C 08.02, bl-eċċezzjoni tal-ispeċifikazzjonijiet fir-rigward tar-ridistribuzzjoni ta’ skoperturi għal Gvernijiet estiżi għal klassijiet tal-iskoperturi oħrajn minħabba l-applikazzjoni ta’ tekniki ta’ mitigazzjoni tar-riskju ta’ kreditu b’effetti ta’ sostituzzjoni fuq l-iskopertura, li ma għandhomx japplikaw. |
| 0100 | **Gvernijiet reġjonali jew awtoritajiet lokali [Gvernijiet ċentrali u banek ċentrali]**  Skoperturi għal Gvernijiet estiżi li huma gvernijiet reġjonali jew awtoritajiet lokali u li huma allokati lill-klassi tal-iskoperturi “Gvernijiet ċentrali u banek ċentrali” f’konformità mal-Artikolu 147(3a) tar-Regolament (UE) Nru 575/2013, kif speċifikat fl-istruzzjonijiet għall-formola C 08.01 u C 08.02, bl-eċċezzjoni tal-ispeċifikazzjonijiet fir-rigward tar-ridistribuzzjoni ta’ skoperturi għal Gvernijiet estiżi għal klassijiet tal-iskoperturi oħrajn minħabba l-applikazzjoni ta’ tekniki ta’ mitigazzjoni tar-riskju ta’ kreditu b’effetti ta’ sostituzzjoni fuq l-iskopertura, li ma għandhomx japplikaw. |
| 0110 | **Gvernijiet reġjonali jew awtoritajiet lokali**  Skoperturi għal gvernijiet reġjonali jew awtoritajiet lokali u li huma allokati lill-klassi ta’ skoperturi “Gvernijiet reġjonali jew awtoritajiet lokali” f’konformità mal-Artikolu 147(2), il-punt (a1) (i), tar-Regolament (UE) Nru 575/2013, kif speċifikat fl-istruzzjonijiet għall-formola C 08.01 u C 08.02, bl-eċċezzjoni tal-ispeċifikazzjonijiet fir-rigward tar-ridistribuzzjoni ta’ skopertura għal Gvernijiet estiżi għal klassijiet tal-iskoperturi oħrajn minħabba l-applikazzjoni ta’ tekniki ta’ mitigazzjoni tar-riskju ta’ kreditu b’effett ta’ sostituzzjoni fuq l-iskopertura, li ma għandhomx japplikaw. |
| 0120 | **Entitajiet tas-settur pubbliku [Gvernijiet ċentrali u banek ċentrali]**  Skoperturi għal Gvernijiet ġenerali li huma entitajiet tas-settur pubbliku f’konformità mal-Artikolu 4(8) tar-Regolament (UE) Nru 575/2013 u li huma allokati lill-klassi ta’ skoperturi “Gvernijiet ċentrali u banek ċentrali” f’konformità mal-Artikolu 147(3a) ta’ dak ir-Regolament, kif speċifikat fl-istruzzjonijiet għall-formola C 08.01 u C 08.02, bl-eċċezzjoni tal-ispeċifikazzjonijiet fir-rigward tar-ridistribuzzjoni ta’ skopertura għal Gvernijiet estiżi għal klassijiet tal-iskoperturi oħrajn minħabba l-applikazzjoni ta’ tekniki ta’ mitigazzjoni tar-riskju ta’ kreditu b’effett ta’ sostituzzjoni fuq l-iskopertura, li ma għandhomx japplikaw. |
| 0130 | **Entitajiet tas-settur pubbliku**  Skoperturi għal entitajiet tas-settur pubbliku f’konformità mal-Artikolu 4(8) tar-Regolament (UE) Nru 575/2013 u li huma allokati lill-klassi ta’ skoperturi “Entitajiet tas-settur pubbliku” f’konformità mal-Artikolu 147(2), il-punt (a1) (ii), ta’ dak ir-Regolament, kif speċifikat fl-istruzzjonijiet għall-formola C 08.01 u C 08.02, bl-eċċezzjoni tal-ispeċifikazzjonijiet fir-rigward tar-ridistribuzzjoni ta’ skopertura għal Gvernijiet estiżi għal klassijiet tal-iskoperturi oħrajn minħabba l-applikazzjoni ta’ tekniki ta’ mitigazzjoni tar-riskju ta’ kreditu b’effett ta’ sostituzzjoni fuq l-iskopertura, li ma għandhomx japplikaw. |
| 0140 | **Organizzazzjonijiet Internazzjonali [Gvernijiet ċentrali u banek ċentrali]**  Skoperturi għal Gvernijiet estiżi li huma Organizzazzjonijiet Internazzjonali u li huma allokati lill-klassi tal-iskoperturi “Gvernijiet ċentrali u banek ċentrali” f’konformità mal-Artikolu 147(3), il-punt (c) tar-Regolament (UE) Nru 575/2013, kif speċifikat fl-istruzzjonijiet għall-formola C 08.01 u C 08.02, bl-eċċezzjoni tal-ispeċifikazzjonijiet fir-rigward tar-ridistribuzzjoni ta’ skoperturi għal Gvernijiet estiżi għal klassijiet tal-iskoperturi oħrajn minħabba l-applikazzjoni ta’ tekniki ta’ mitigazzjoni tar-riskju ta’ kreditu b’effetti ta’ sostituzzjoni fuq l-iskopertura, li ma għandhomx japplikaw. |
| 0155 | **Skoperturi oħra għal gvernijiet ġenerali soġġetti għal Approċċ IRB**  Skoperturi għal Gvernijiet estiżi għajr għal dawk inklużi fir-ringieli minn 0090 sa 0140 ta’ hawn fuq li huma allokati lil klassijiet ta’ skoperturi IRB f’konformità mal-Artikolu 147 tar-Regolament (UE) Nru 575/2013 għall-finijiet tal-kalkolu tar-rekwiżiti ta’ fondi proprji. |
| 0160 | **Skoperturi soġġetti għar-riskju tas-suq**  Din ir-ringiela tkopri pożizzjonijiet li għalihom huwa kkalkolat wieħed mir-rekwiżiti ta’ fondi proprji li ġejjin tal-Parti Tlieta, it-Titolu IV tar-Regolament (UE) Nru 575/2013:   * Rekwiżiti ta’ fondi proprji għal riskju ta’ pożizzjoni f’konformità mal-Artikolu 326 tar-Regolament (UE) Nru 575/2013 * Ir-rekwiżiti ta’ fondi proprji għal riskju speċifiku jew ġenerali f’konformità mal-Parti Tlieta, it-Titolu IV, il-Kapitolu 5, ta’ dak ir-Regolament; * Rekwiżiti ta’ fondi proprji għar-riskju ta’ firxiet tal-kreditu jew għar-riskju ta’ inadempjenza f’konformità mal-Parti Tlieta, it-Titolu IV, il-Kapitolu 1a ta’ dak ir-Regolament. * Ir-rekwiżiti ta’ fondi proprji kkalkolati f’konformità mal-Parti Tlieta, it-Titolu IV, il-Kapitolu 1a ta’ dak ir-Regolament, meta l-pożizzjoni tkun affettwata minn fatturi ta’ riskju tal-firxiet ta’ kreditu tal-kategorija tal-fattur ta’ riskju wiesa’ jew inkluża fil-mudell intern tar-riskju ta’ inadempjenza tal-istituzzjoni.   Skoperturi diretti fil-kamp ta’ applikazzjoni tal-Artikolu 271 tar-Regolament (UE) Nru 575/2013 soġġetti għar-rekwiżiti ta’ fondi proprji kemm għar-riskju ta’ kreditu tal-kontroparti kif ukoll għar-riskju tas-suq għandhom jiġu rapportati kemm f’ringieli tar-riskju ta’ kreditu (minn 0020 sa 0155) kif ukoll fir-ringiela tar-riskju tas-suq (ir-ringiela 0160): l-iskopertura minħabba r-riskju ta’ kreditu tal-kontroparti għandha tiġi rapportata fir-ringieli tar-riskju ta’ kreditu, filwaqt li skopertura minħabba r-riskju tas-suq tiġi rapportata fir-ringiela tar-riskju tas-suq. |
| 0170–0230 | **DIŻAGREGAZZJONI TA’ SKOPERTURI SKONT IL-MATURITÀ RESIDWA**  Il-maturità residwa għandha tiġi kkalkolata f’jiem bejn id-data kontrattwali ta’ maturità u d-data ta’ referenza ta’ rapportar għall-pożizzjonijiet kollha.  Skoperturi għal Gvernijiet ġenerali għandhom ikunu mqassma skont il-maturità residwa u allokati fit-taqsimiet ipprovduti kif ġej:   **[ 0 - 3X [** : Inqas minn 90 jum;   **[ 3X - 1S [** : 90 jum jew aktar, u inqas minn 365 jum;   **[ 1S – 2S [** : 365 jum jew aktar, u inqas minn 730 jum;   **[ 2S – 3S [** : 730 jum jew aktar, u inqas minn 1 095 jum;   **[ 3S– 5S [** : 1 095 jum jew aktar, u inqas minn 1 825 jum;   **[ 5S – 10S [** : 1 825 jum jew aktar, u inqas minn 3 650 jum;   **[ 10S – aktar** : 3 650 jum jew aktar.  Meta d-data kuntrattwali tal-maturità tkun qabel id-data ta’ referenza tar-rapportar (jiġifieri d-differenza bejn id-data ta’ referenza tar-rapportar u d-data tal-maturità tkun valur negattiv), l-iskopertura għandha tiġi allokata għat-taqsima [0 – 3X].  Skoperturi mingħajr maturità residwa għandhom ikunu allokati għat-taqsima tal-maturità residwa fuq il-bażi tal-perjodu ta’ notifika tagħhom jew indikazzjonijiet kuntrattwali oħra dwar il-maturità. Jekk ma jkun hemm l-ebda perjodu predefinit ta’ notifika u lanqas indikazzjoni kuntrattwali oħra dwar il-maturità, l-iskoperturi għandhom ikunu allokati għat-taqsima ta’ maturità residwa [10S – aktar]. |