MT

ANNESS II

“ANNESS II

**STRUZZJONIJIET DWAR IR-RAPPORTAR DWAR FONDI PROPRJI U DWAR REKWIŻITI TA’ FONDI PROPRJI**

## PARTI II: STRUZZJONIJIET RELATATI MAL-FORMOLI

(…)

9. Il-livelli limitu tar-riskju tal-portafoll tan-negozjar u tas-suq, il-limitu bejn il-portafoll tan-negozjar u l-portafoll mhux tan-negozjar u r-riklassifikazzjonijiet

9.1 C 90.00 – Il-portafoll tan-negozjar u l-limiti tar-riskju tas-suqT

9.1.1 Rimarki ġenerali

1. L-informazzjoni li tingħata f’dan il-mudell għandha tirrifletti r-riżultat tal-kalkolu msemmi fl-Artikolu 94 tar-Regolament (UE) Nru 575/2013 (deroga għal negozju żgħir fil-portafoll tan-negozjar), u d-daqs tan-negozju fil-karta bilanċjali u barra minnha ta’ istituzzjoni li jkun soġġett għar-riskju tas-suq ikkalkolat f’konformità mal-Artikolu 325a tar-Regolament (UE) Nru 575/2013.

9.1.2 Struzzjonijiet dwar pożizzjonijiet speċifiċi

1. Ir-riżultat tal-kalkolu msemmi fl-Artikolu 94 tar-Regolament (UE) Nru 575/2013 u l-informazzjoni dwar id-daqs tan-negozju fil-karta bilanċjali u barra minnha soġġett għar-riskju tas-suq ikkalkolat f’konformità mal-Artikolu 325a tar-Regolament (UE) Nru 575/2013 għandhom jiġu rrapportati b’mod separat għal kull tmiem ix-xahar fit-trimestru li għalih jirreferi r-rapport fir-ringieli minn 0010 sa 0030.

|  |  |
| --- | --- |
| **Ringiela** | **Referenzi legali u struzzjonijiet** |
| 0010 | **Xahar 3**  Data mill-aħħar jum tat-tielet xahar tat-trimestru li għalih jirreferi r-rapport. |
| 0020 | **Xahar 2**  Data mill-aħħar jum tat-tieni xahar tat-trimestru li għalih jirreferi r-rapport. |
| 0030 | **Xahar 1**  Data mill-aħħar jum tal-ewwel xahar tat-trimestru li għalih jirreferi r-rapport. |

|  |  |
| --- | --- |
| **Kolonna** | **Referenzi legali u struzzjonijiet** |
| 0010 | **Negozju fil-karta bilanċjali u barra minnha soġġett għal riskju tas-suq**  L-Artikolu 325 a(2) tar-Regolament (UE) Nru 575/2013.  L-istituzzjonijiet għandhom jirrapportaw l-ammont assolut li jirrifletti n-negozju fil-karta bilanċjali u barra l-karta bilanċjali tal-istituzzjonijiet soġġett għar-riskju tas-suq ikkalkolat f’konformità mal-Artikolu 325a(2) tar-Regolament (UE) Nru 575/2013. |
| 0020 – 0060 | **Tqassim skont il-ktieb regolatorju**  In-negozju fil-karta bilanċjali u barra minnha soġġett għar-riskju tas-suq għandu jiġi diżaggregat skont il-portafoll tan-negozjar u l-portafoll mhux tan-negozjar. |
| 0020– 0040 | **Portafoll tan-negozjar**  Pożizzjonijiet assenjati lill-portafoll tan-negozjar li huma inklużi fil-kalkolu tal-Artikolu 325a(2) tar-Regolament (UE) Nru 575/2013. |
| 0030 – 0040 | **li minnhom: Negozju fil-portafoll tan-negozjar għall-finijiet tal-Artikolu 94 tar-Regolament (UE) Nru 575/2013**  L-Artikolu 94(3) tar-Regolament (UE) Nru 575/2013.  Kif meħtieġ mill-Artikolu 94(3), il-punt (b), tar-Regolament (UE) Nru 575/2013, l-istituzzjonijiet għandhom jirrapportaw il-valuri tas-suq mill-aħħar jum tax-xahar; meta l-valuri tas-suq ma jkunux disponibbli, il-valuri ġusti fl-istess data, jew, fejn il-valuri tas-suq u l-valuri ġusti ma jkunux disponibbli f’dik id-data partikolari, l-aktar valur tas-suq jew valur ġust riċenti. |
| 0030 | **Total**  L-Artikolu 94(3) tar-Regolament (UE) Nru 575/2013.  L-ammont assolut ta’ pożizzjonijiet twal u qosra għandu jingħadd kif meħtieġ mill-Artikolu 94(3), il-punt (c), tar-Regolament (UE) Nru 575/2013. |
| 0040 | **f’% tal-assi totali**  L-Artikolu 94(1), il-punt (a) tar-Regolament (UE) 575/2013.  Id-daqs tal-portafoll tan-negozjar għall-finijiet tal-Artikolu 94 tar-Regolament (UE) Nru 575/2013 għandu jiġi espress bħala perċentwal tal-assi totali. |
| 0050 – 0060 | **Portafoll mhux tan-negozjar**  Pożizzjonijiet assenjati lill-portafoll mhux tan-negozjar li huma inklużi fil-kalkolu tal-Artikolu 325a(2) tar-Regolament (UE) Nru 575/2013.  L-istituzzjonijiet għandhom jirrapportaw pożizzjonijiet tal-portafoll mhux tan-negozjar soġġetti għal riskju tas-suq diżaggregati f’pożizzjonijiet soġġetti għal riskju tal-kambju u pożizzjonijiet soġġetti għal riskju tal-komoditajiet.  L-ammonti rilevanti għandhom jiġu determinati f’konformità mal-Artikolu 325a(2), il-punti (d) u (e), tar-Regolament (UE) Nru 575/2013. |
| 0070 | **f’% tal-assi totali**  L-Artikolu 325a(1), il-punt (a) tar-Regolament (UE) 575/2013.  In-negozju fil-karta bilanċjali u barra minnha soġġett għar-riskju tas-suq għandu jiġi espress bħala perċentwal tal-assi totali. |
| 0080 | **Assi totali**  L-Artikolu 94(1), il-punt (a), u l-Artikolu 325a(1), il-punt (a), tar-Regolament (UE) Nru 575/2013. |

9.2 il-limitu bejn il-portafoll tan-negozjar u l-portafoll mhux tan-negozjar (BOU)

9.2.1 Rimarki ġenerali

209a. Din il-formola għandha tintuża biex tipprovdi informazzjoni dwar il-kompożizzjoni tal-portafoll tan-negozjar (BOU1) fid-dawl tal-preżunzjonijiet għall-inklużjoni ta’ strumenti fil-kotba stipulati fl-Artikolu 104 tar-Regolament (UE) Nru 575/2013.

9.2.2 C 90.05 — Il-konfini: Portafoll tan-negozjar (BOU1)

9.2.2.1 Rimarki ġenerali

209b. L-istituzzjonijiet għandhom jirrapportaw il-pożizzjonijiet kollha assenjati lill-portafoll tan-negozjar kif imsemmi fl-Artikolu 4(1), il-punt (85), tar-Regolament (UE) Nru 575/2013 f’dan il-mudell, bl-eċċezzjoni tal-istrumenti u l-pożizzjonijiet esklużi mill-kalkolu tal-livell limitu msemmi fl-Artikolu 325a tar-Regolament (UE) Nru 575/2013.209c.B’deroga mill-Artikolu 21(1), il-punt (a), tar-Regolament (UE) 2021/451, l-istituzzjonijiet għandhom jirrapportaw żero fir-ringieli 0010 u 0020, il-kolonni 0020 (“Mandatorjament fil-Portafoll tan-Negozjar”), 0130 (“Strumenti inklużi fil-Portafoll tan-Negozjar bl-approvazzjoni mill-awtorità kompetenti: Strumenti f’fondi ħeġġ”) u 0140 (“Strumenti oħrajn”), rispettivament, jekk il-portafoll tan-negozjar tagħhom ma jinkludi l-ebda strument li jikkorrispondi għad-deskrizzjoni taċ-ċellola rispettiva.

9.2.2.2 Struzzjonijiet dwar pożizzjonijiet speċifiċi

|  |  |
| --- | --- |
| **Kolonna** | **Referenzi legali u struzzjonijiet** |
| 0010 - 0150 | **Portafoll tan-negozjar: Pożizzjonijiet aggregati: Valur għall-effett tal-Artikolu 325a tar-Regolament (UE) Nru 575/2013 (valur tas-suq nett (+) pożittiv/(−) negattiv)**  L-Artikoli 4 (1), il-punt (86), 104, 325a(2), il-punt (a) tar-Regolament (UE) Nru 575/2013  L-istituzzjonijiet għandhom jirrapportaw b’mod separat l-informazzjoni għall-pożizzjonijiet twal aggregati u għall-pożizzjonijiet qosra aggregati. Huma għandhom jiddeterminaw il-valur tal-pożizzjoni twila (qasira) aggregata skont l-Artikolu 325a(2) tar-Regolament (UE) Nru 575/2013, bid-deroga li ġejja: Meta l-valur tal-pożizzjoni twila (qasira) aggregata jikkorrispondi għal valur tas-suq pożittiv nett, għandu jiġi rrapportat valur pożittiv f’din il-formola; meta l-valur tal-pożizzjoni twila (qasira) aggregata jikkorrispondi għal valur tas-suq negattiv nett, għandu jiġi rrapportat valur negattiv. |
| 0010 | **Pożizzjonijiet aggregati — li minnhom: f'munita barranija**  L-istrumenti għandhom jiġu rrapportati f’din il-kolonna, jekk ikunu denominati f’munita għajr il-munita tar-rapportar, jekk ikollhom sottostanti denominat f’tali munita jew ikollhom pożizzjoni tal-kambju bħala sottostanti. |
| 0020 – 0120 | **Pożizzjonijiet aggregati — Mandatorjament fil-portafoll tan-negozjar**  Meta strument jissodisfa aktar minn kundizzjoni waħda biex ikollu jiġi inkluż fil-portafoll tan-negozjar, l-istituzzjonijiet għandhom jirrapportawh fil-kolonna li jqisu l-aktar xierqa fost il-kolonni minn 0030 sa 0120. Strumenti kklassifikati bħala li għandhom skop ta’ negozjar skont il-qafas kontabilistiku jiġu rrapportati biss fil-kolonna 0120, jekk ma jistgħux jiġu assenjati lil xi waħda mill-kolonni minn 0030 sa 0110. |
| 0020 | **Mandatorjament fil-portafoll tan-negozjar** |
| 0030 | **Strumenti fis-ACTP**  l-Artikolu 104(2), l-ewwel subparagrafu, il-punt (a), tar-Regolament (UE) 575/2013 |
| 0040 | **Strumenti li jagħtu lok għal pożizzjoni netta qasira ta’ kreditu jew ekwità fil-portafoll bankarju**  l-Artikolu 104(2), l-ewwel subparagrafu, il-punt (b), tar-Regolament (UE) 575/2013 |
| 0050 | **Strumenti li jirriżultaw minn impenji ta’ sottoskrizzjoni ta’ titoli**  L-Artikolu 104(2), l-ewwel subparagrafu, il-punt (c) tar-Regolament (UE) 575/2013 |
| 0060 | **Strumenti li jirriżultaw minn attivitajiet ta’ ġenerazzjoni tas-suq**  L-Artikolu 104(2), l-ewwel subparagrafu, il-punt (e) tar-Regolament (UE) 575/2013 |
| 0070 | **CIUs**  L-Artikolu 104(2), l-ewwel subparagrafu, il-punt (f) tar-Regolament (UE) 575/2013 |
| 0080 | **Ekwitajiet elenkati**  L-Artikolu 104(2), l-ewwel subparagrafu, il-punt (g) tar-Regolament (UE) 575/2013 |
| 0090 | **SFTs relatati mal-kummerċ**  Artikolu 104(2), l-ewwel subparagrafu, il-punt (h) tar-Regolament (UE) 575/2013 |
| 0100 | **Opzjonijiet, jew derivattivi oħra, inkorporati fl-obbligazzjonijiet proprji tal-istituzzjoni (maqsuma)**  L-Artikolu 104(2), l-ewwel subparagrafu, il-punt (i), u t-tielet subparagrafu tar-Regolament (UE) Nru 575/2013 |
| 0110 | **Obbligazzjonijiet proprji tal-istituzzjoni b’opzjonijiet inkorporati, jew derivattivi oħrajn (mhux maqsuma)**  L-Artikolu 104(2), l-ewwel subparagrafu, il-punt (i), u r-raba’ subparagrafu tar-Regolament (UE) Nru 575/2013 |
| 0120 | **Strumenti kklassifikati bħala li għandhom skop ta’ negozjar skont il-qafas kontabilistiku (mhux inklużi fil-kolonni preċedenti)**  L-Artikolu 104(2), l-ewwel subparagrafu, il-punt (d), tar-Regolament (UE) Nru 575/2013  Strumenti kklassifikati bħala li għandhom skop ta’ negozjar skont il-qafas kontabilistiku jiġu rrapportati biss f’din il-kolonna jekk ma jkunux għadhom ġew irrapportati fil-kolonni minn 0030 sa 0110. |
| 0130 | **Pożizzjonijiet aggregati — Strumenti inklużi fil-Portafoll tan-Negozjar b’approvazzjoni mill-awtorità kompetenti: Strumenti f'fondi ħeġġ**  L-Artikolu 104(4a) tar-Regolament (UE) Nru 575/2013 |
| 0140 - 0150 | **Pożizzjonijiet aggregati — Strumenti oħrajn**  L-istrumenti għandhom jiġu rrapportati f’din il-kolonna, jekk ikunu assenjati lill-portafoll tan-negozjar f’konformità mal-Artikolu 4(1), il-punt (85), tar-Regolament (UE) Nru 575/2013, u ma ġew irrapportati fl-ebda waħda mill-kolonni minn 0020 sa 0130. |
| 0140 | **Strumenti oħrajn** |
| 0150 | **Strumenti oħrajn — li minnhom: Strumenti fil-Ktieb tan-Negozjar minħabba nuqqas ta’ evidenza għall-klassifikazzjoni fil-portafoll mhux tan-negozjar**  L-Artikolu 104(6), it-tieni sentenza, tar-Regolament (UE) 575/2013 |

|  |  |
| --- | --- |
| **Ringiela** | **Referenzi legali u struzzjonijiet** |
| 0010-0020 | **L-istrumenti kollha fil-portafoll tan-negozjar ikkunsidrati fil-limitu tal-Artikolu 325a tar-Regolament (UE) Nru 575/2013** |
| 0030-0040 | **Strumenti li l-motivatur tar-riskju ewlieni tagħhom huwa r-riskju ġenerali taċ-ċaqliq fir-rata tal-imgħax jew ir-riskju tal-firxiet tal-kreditu** |
| 0050-0060 | **Strumenti li l-motivatur tar-riskju ewlieni tagħhom huwa r-riskju tal-ekwità** |
| 0070-0080 | **Strumenti li l-motivatur tar-riskju ewlieni tagħhom huwa r-riskju tal-kambju** |
| 0090-0100 | **Strumenti li l-motivatur tar-riskju ewlieni tagħhom huwa r-riskju tal-komoditajiet** |
| 0110-0120 | **Strumenti oħra fil-portafoll tan-negozjar, inklużi strumenti li l-motivatur tar-riskju ewlieni tagħhom huwa r-riskju residwu**  L-istituzzjonijiet għandhom jirrapportaw f’dawn ir-ringieli kwalunkwe strument allokat għall-portafoll tan-negozjar li l-motivatur tar-riskju ewlieni tiegħu mhuwiex wieħed mill-motivaturi tar-riskju msemmija fir-ringieli minn 0030 sa 0100. Dawn ir-ringieli għandhom jinkludu mill-inqas strumenti li l-motivatur tar-riskju ewlieni tagħhom huma riskji residwi. |
| 0130-0140 | **Entrata ta’ memorandum: Strumenti kklassifikati bħala li għandhom skop ta’ negozjar skont il-qafas kontabilistiku**  L-Artikolu 104(2), l-ewwel subparagrafu, il-punt (d), tar-Regolament (UE) Nru 575/2013 |

9.3 C 24.01 — Limitu tal-ktieb tan-negozjar — Reġistrazzjonijiet bejn il-kotba (MOV)

9.3.1 Rimarki ġenerali

1. Din il-formola għandha tintuża biex tipprovdi informazzjoni dwar ir-riklassifikazzjoni tal-pożizzjonijiet f’konformità mal-Artikolu 104a tar-Regolament (UE) Nru 575/2013.
2. Ir-riklassifikazzjonijiet għandhom jiġu rrapportati f’din il-formola biss fiż-żewġ każijiet li ġejjin:
   1. meta l-awtorità kompetenti tkun tat il-permess għar-riklassifikazzjoni ta’ pożizzjoni fil-portafoll tan-negozjar bħala pożizzjoni fil-portafoll mhux tan-negozjar jew viċi versa;
   2. meta r-riklassifikazzjoni tissodisfa l-kundizzjonijiet stabbiliti fl-Artikolu 104a(6) tar-Regolament (UE) Nru 575/2013 u tista’ ssir mingħajr il-permess espliċitu tal-awtorità kompetenti.
3. L-istrumenti riklassifikati li ġejjin għandhom jiġu rrapportati fil-formola:
   1. strumenti riklassifikati matul it-trimestru li għalih jirreferi r-rapport. L-istrumenti kollha riklassifikati matul it-trimestru għandhom jiġu rrapportati fil-formola, kemm jekk ir-riklassifikazzjoni twassal għal tnaqqis fir-rekwiżiti ta’ fondi proprji kif ukoll jekk le. Strument riklassifikat matul it-trimestru għandu jiġi rrapportat anki jekk l-istrument ġie rtirat mir-rikonoxximent jew immatura bejn id-data tar-riklassifikazzjoni u d-data ta’ referenza tar-rapport;
   2. strumenti riklassifikati f’perjodi ta’ rapportar preċedenti li għadhom jattiraw rekwiżit ta’ fondi proprji f’konformità mal-Artikolu 104a(3), il-punt (b), tar-Regolament (UE) Nru 575/2013 mid-data ta’ referenza tar-rapport;
   3. strumenti riklassifikati f’perjodi ta’ rapportar preċedenti li attiraw rekwiżit ta’ fondi proprji f’konformità mal-Artikolu 104a(3), il-punt (b), tar-Regolament (UE) Nru 575/2013 fid-data ta’ referenza preċedenti, fejn id-deċiżjoni tal-awtorità kompetenti li tippermetti r-rikonoxximent tat-tnaqqis fir-rekwiżiti ta’ fondi proprji tidħol fis-seħħ matul it-trimestru li jirreferi għalih ir-rapport.
4. L-istituzzjonijiet għandhom jirrapportaw informazzjoni dwar ir-riklassifikazzjoni b’mod separat għal kull strument li ġie riklassifikat.
5. Il-kamp “grupp ta’ tpaċija” għandu jintuża biex jindika l-grupp ta’ tpaċija li jinkludi l-entità li kellha l-pożizzjoni mid-data ta’ referenza, jew mid-data tal-maturità jew tal-irtirar tar-rikonoxximent, kif applikabbli.

9.3.2 Struzzjonijiet dwar pożizzjonijiet speċifiċi

|  |  |
| --- | --- |
| **Kolonna** | **Referenzi legali u struzzjonijiet** |
| 0010 | **Identifikatur tar-Riklassifikazzjoni**  Kodiċi intern (alfanumeriku) użat mill-entità relatriċi biex tidentifika l-istrument riklassifikat, jew ir-riklassifikazzjoni, kif applikabbli.  Kull riklassifikazzjoni għandha tkun assoċjata ma’ Identifikatur ta’ Riklassifikazzjoni differenti. L-Identifikatur tar-Riklassifikazzjoni assenjat għall-istess riklassifikazzjoni għandu jkun uniku u użat b’mod konsistenti tul iż-żmien u fir-rapporti kollha.  Dan huwa identifikatur tar-ringiela u għandu jkun uniku għal kull ringiela fil-mudell. |
| 0020 | **Tip ta’ strument**  Deskrizzjoni qasira tal-istrument li ġie riklassifikat, li għandha tippermetti l-fehim tan-natura u l-karatteristiċi ewlenin tal-istrument li ġie riklassifikat.  Meta l-istrument li ġie riklassifikat ikollu Numru Internazzjonali għall-Identifikazzjoni tat-Titoli (“ISIN”), l-ISIN għandu jiġi inkluż fid-deskrizzjoni, minbarra l-karatteristiċi ewlenin tal-istrument. |
| 0030 | **Ktieb regolatorju li l-istrument ġie kklassifikat mill-ġdid minnu**  Għandha titwettaq waħda minn dawn it-tnejn li ġejjin:   * Portafoll tan-negozjar L-Artikolu 4(1), il-punt (86) tar-Regolament (UE) Nru 575/2013 * Portafoll Bankarju  Jikkonsisti fil-pożizzjonijiet kollha mhux inklużi fil-portafoll tan-negozjar. |
| 0040 | **Ktieb regolatorju li l-istrument ġie kklassifikat mill-ġdid biex**  Għandha titwettaq waħda minn dawn it-tnejn li ġejjin:   * Portafoll tan-negozjar L-Artikolu 4(1), il-punt (86) tar-Regolament (UE) Nru 575/2013 * Portafoll bankarju Jikkonsisti fil-pożizzjonijiet kollha mhux inklużi fil-portafoll tan-negozjar. |
| 0050 | **Raġuni għar-riklassifikazzjoni**  Iċ-ċirkostanzi eċċezzjonali li jwasslu għar-riklassifikazzjoni tal-pożizzjoni bejn il-kotba regolatorji għandhom jiġu spjegati. L-ispjegazzjoni pprovduta f’din iċ-ċellola għandha tkun dettaljata biżżejjed biex tissostanzja għaliex ir-riklassifikazzjoni titqies bħala ċirkostanza eċċezzjonali. |
| 0060 | **Permess minn qabel (status)**  L-Artikoli 104 a(2) u 6 tar-Regolament (UE) Nru 575/2013  Meta ma jkun meħtieġ l-ebda permess minn qabel tal-awtorità kompetenti f’konformità mal-Artikolu 104a(6) tar-Regolament (UE) Nru 575/2013, l-istituzzjonijiet għandhom jindikaw “Ma huwa meħtieġ l-ebda permess minn qabel” f’din il-kolonna. Meta jkun meħtieġ permess minn qabel, u jkun inkiseb, għandu jiġi indikat “Permess minn qabel miksub”. |
| 0070 | **Data tar-riklassifikazzjoni**  L-Artikoli 104 a(2) u 6, l-ewwel sentenza, tar-Regolament (UE) Nru 575/2013 |
| 0080 | **Żieda (+) jew (−) tnaqqis nett tar-rekwiżiti ta’ fondi proprji li jirriżultaw mir-riklassifikazzjoni**  Il-bidla netta fl-ammont tar-rekwiżiti ta’ fondi proprji li jirriżultaw mir-riklassifikazzjoni tal-pożizzjoni, ikkalkolata f’konformità mal-Artikolu 104a(4) tar-Regolament (UE) Nru 575/2013  Żieda fir-rekwiżiti ta’ fondi proprji li tirriżulta mir-riklassifikazzjoni għandha tiġi rrapportata b’sinjal pożittiv (+), filwaqt li tnaqqis fir-rekwiżiti ta’ fondi proprji għandu jiġi rrapportat b’sinjal (–) negattiv. |
| 0090 | **Supplimentazzjoni għar-rekwiżiti ta’ fondi proprji minħabba r-riklassifikazzjoni**  Jekk il-bidla netta fl-ammont tar-rekwiżiti ta’ fondi proprji li tirriżulta mir-riklassifikazzjoni tal-pożizzjoni, kif ikkalkolata f’konformità mal-Artikolu 104a(4) tar-Regolament (UE) Nru 575/2013, tirrappreżenta tnaqqis tar-rekwiżiti ta’ fondi proprji tal-istituzzjoni u l-awtorità kompetenti ma ppermettietx li tirrikonoxxi dak it-tnaqqis f’konformità mal-Artikolu 104a(3), il-punt (b), tar-Regolament (UE) Nru 575/2013, l-ammont tat-tnaqqis għandu jiġi rrapportat b’sinjal pożittiv, l-ammont għandu jirrappreżenta s-suppliment għar-rekwiżiti ta’ fondi proprji għar-riklassifikazzjoni inkwistjoni.  Meta l-awtorità kompetenti tkun tista’ tirrikonoxxi t-tnaqqis fir-rekwiżiti ta’ fondi proprji f’konformità mal-Artikolu 104a(3), il-punt (b), tar-Regolament (UE) Nru 575/2013, din il-kolonna għandha titħalla vojta. |
| 0100 | **Id-data tal-maturità jew l-irtirar tar-rikonoxximent previst tal-istrument**  Meta ma jkun previst l-ebda rtirar tar-rikonoxximent, għandha tiġi rrapportata l-maturità tal-istrument.  Meta jkun previst li l-istrument jiġi rtirat ir-rikonoxximent tiegħu qabel il-maturità tiegħu, għandha tiġi rrapportata d-data ta’ dak l-irtirar tar-rikonoxximent previst.  Meta jkunu magħrufa biss ix-xahar u s-sena tal-maturità jew tal-irtirar tar-rikonoxximent, id-data tal-maturità jew l-irtirar tar-rikonoxximent previst tal-istrument għandha tiġi rrapportata bħala l-aħħar jum tax-xahar. Meta tkun magħrufa biss is-sena tal-irtirar tar-rikonoxximent, id-data tal-maturità jew l-irtirar tar-rikonoxximent previst għandha tiġi rrapportata fl-31 ta’ Diċembru ta’ dik is-sena.  Meta d-data tal-maturità jew l-irtirar tar-rikonoxximent previst tal-istrument ma tkunx tista’ tiġi ddeterminata jew ma tkunx magħrufa, l-31 ta’ Diċembru 9999 għandha tiġi indikata f’din il-kolonna. |
| 0110 | **Data li fiha l-awtorità kompetenti tippermetti r-rikonoxximent tat-tnaqqis fir-rekwiżiti ta’ fondi proprji**  L-Artikolu 104 a(3), il-punt (b) tar-Regolament (UE) Nru 575/2013  Meta r-riklassifikazzjoni tirriżulta f’żieda netta tar-rekwiżiti ta’ fondi proprji u meta l-awtorità kompetenti ma tkunx ippermettiet ir-rikonoxximent tat-tnaqqis fir-rekwiżiti ta’ fondi proprji, ma għandha tiġi indikata l-ebda data.” |